***Αθήνα, 26 Αυγούστου 2018***

**Δήλωση του πρώην Προέδρου της Βουλής των Ελλήνων**

 **Δημήτρη Σιούφα**

**για την εκδημία του Φώτη Αλεξίου**

Έφυγε από τη ζωή ένας σημαντικός συμπολίτης μας, ο εκδότης και διευθυντής επί χρόνια του **Νέου Αγώνα**.

Η διαδρομή του Φώτη Αλεξίου, είναι ζωντανό παράδειγμα, του τι κάνει η προσπάθεια και η προσαρμογή στις ανάγκες κάθε εποχής. Στα χέρια του, ο Νέος Αγώνας έγινε σημαντικό και έγκυρο περιφερειακό μέσο ενημέρωσης. Ο Όμιλος Αλεξίου μπήκε δυνατά στα ΜΜΕ, με τη δημιουργία Ραδιοφωνικού Σταθμού και το τηλεοπτικό κανάλι Θεσσαλία TV. Η Καρδίτσα και τα ΜΜΕ, είναι από σήμερα φτωχότερα.

Στην οικογένεια, το δημοσιογραφικό επιτελείο, στο άλλο προσωπικό, εκφράζω τα ειλικρινή μου συλλυπητήρια.